O‘zbekiston taekvondo jamoasining -58 kg vazn toifasi vakili Niyoz Po‘latov Osiyo o‘yinlari finaliga chiqdi. U yarim finalda eronlik Ashur Zido Falloh Farzonni 15:13 hisobida (3:2, 5:2, 7:9) mag‘lubiyatga uchratdi. Foto: Niyoz Po‘latov / Hasan Pirmuhammedov Foto: Niyoz Po‘latov / Hasan Pirmuhammedov Endi Po‘latov finalda janubiy koreyalik Kim Tayxun bilan oltin medal uchun kuch sinashadi. Niyoz Po‘latov nimchorak finalda Xitoy Taypeyidan tashrif buyurgan Hu Kuangyuni 30:28 hisobida, chorak finalda esa tailandlik Savekvihare Ramnarongni 23:21 hisobida mag‘lubiyatga uchratgandi.